Jelaskan Kembali sebagai Perdana Menteri dari Mahathir bin Mohamad dalam bahasa melayu

Pada 8 Januari 2018, Mahathir telah diumumkan sebagai calon perdana menteri bagi perikatan Pakatan Harapan untuk pilihan raya yang diadakan pada 9 Mei 2018, cubaan untuk menggulingkan bekas sekutunya, Najib Razak. Wan Azizah Wan Ismail, isteri kepada bekas musuh politiknya, Anwar Ibrahim, akan bertanding sebagai timbalannya. Beliau telah bertanding atas kerusi Parlimen Langkawi menentang penyandangnya, Ir Nawawi Ahmad dan telah menang. Seperti yang dipersepakati, pada usia 92 tahun, Mahathir menjadi seorang ketua kerajaan yang tertua di dunia apabila mengangkat sumpah jawatan sebagai Perdana Menteri Malaysia ke-7 pada 10 Mei 2018 di hadapan Yang di-Pertuan Agong, Sultan Muhammad V.

Pada 12 Mei 2018, Mahathir menyatakan beliau mengeluarkan larangan keluar negara terhadap bekas Perdana Menteri Najib Razak dan isteri Rosmah Mansor. Mahathir berkata, ini selepas kerajaan banyak menerima aduan berkaitan salah guna kuasa yang dilakukan oleh Najib sebelum ini. Pada sidang media sama, Mahathir berkata beliau sudah mengarahkan Polis Diraja Malaysia (PDRM) untuk menghapuskan larangan pendedahan laporan 1MDB, yang kini diletakkan di bawah Akta Rahsia Rasmi (OSA).

Pada bulan April 2019, majalah Time menyenaraikan Mahathir antara 100 individu paling berpengaruh di dunia tahun 2019.